ब्राह्मण के विचारों का मैना के ऊपर बड़ा ही प्रभाव पड़ा, दुःखी होकर उन्होंने हिमवान से कहा “यह सब सुनकर मेरा मन शिव के प्रति बहुत खिन्न एवं विरक्त हो गया हैं। रुद्र के रूप में शील और नाम सभी कुत्सित हैं, मैं उन्हें अपनी कन्या नहीं दूंगी, आप यदि मेरी बात नहीं माने तो मैं मर जाऊंगी। पार्वती के गले में फांसी लगाकर या उसे सागर में डुबोकर, गहन वन में चली जाऊंगी, परन्तु पार्वती का विवाह इस वर के साथ नहीं करूँगी।” भगवान शिव को जब यह ज्ञात हुआ, उन्होंने अरुंधती सहित सप्त-ऋषियों को बुलवाया तथा मैना को समझाने की आज्ञा दी।